b"\n_START_ARTICLE_\nNarodni park Torres del Paine\n_START_SECTION_\nZgodovina\n_START_PARAGRAPH_\nLady Florence Dixie je v svoji knjigi, objavljeni leta 1880, prvi\xc4\x8d opisala obmo\xc4\x8dja in se sklicevala na tri stolpe, kot na Kleopatrine igle . Ona in njena stranka sta v\xc4\x8dasih priznana kot prva \xc2\xbbtuja turista\xc2\xab, ki sta obiskala obmo\xc4\x8dje dana\xc5\xa1njega parka. _NEWLINE_V naslednjih desetletjih je obmo\xc4\x8dje obiskalo ve\xc4\x8d evropskih znanstvenikov in raziskovalcev, med njimi Otto Nordenski\xc3\xb6ld, Carl Skottsberg in Alberto Mar\xc3\xada de Agostini. Gunther Pl\xc3\xbcschow je bil prvi, ki je letel nad masivom Paine._NEWLINE_Park je bil ustanovljen leta 1959 kot Parque Nacional de Turismo Lago Grey (Narodni turisti\xc4\x8dni park jezero Grey) in je dobil sedanje ime leta 1970._NEWLINE_Leta 1976 so britanski planinec John Gardner in dva gozdna \xc4\x8duvaja v Torres del Paine, Pepe Alarcon in Oscar Guineo, opravili pionirsko kro\xc5\xbeno pot okoli masiva Paine. _NEWLINE_Leta 1977 je Guido Monzino \xc4\x8dilski vladi podaril 12.000 hektarov, ko so bile dolo\xc4\x8dene dokon\xc4\x8dne meje parka . Park je leta 1978 Unesco dolo\xc4\x8dil kot biosferni rezervat.\n_START_SECTION_\nPo\xc5\xbeari\n_START_PARAGRAPH_\nLeta 1985 je turist zanetil po\xc5\xbear, ki je uni\xc4\x8dil okoli 150 km\xc2\xb2 parka. Ogenj je prizadel obmo\xc4\x8dja vzhodno in ju\xc5\xbeno okoli jezera Peho\xc3\xa9._NEWLINE_Februarja 2005 je nenadni po\xc5\xbear, ki ga je zanetil \xc4\x8de\xc5\xa1ki nahrbtnikar in je trajal pribli\xc5\xbeno deset dni, uni\xc4\x8dil 155 km\xc2\xb2, vklju\xc4\x8dno s pribli\xc5\xbeno 2 km\xc2\xb2 avtohtonega gozda. \xc4\x8ce\xc5\xa1ka vlada je ponudila pomo\xc4\x8d po po\xc5\xbearu in donirala milijon ameri\xc5\xa1kih dolarjev za prizadevanja za ponovno pogozdovanje  ._NEWLINE_Konec decembra 2011 do januarja 2012 je po\xc5\xbear, ki ga je domnevno zanetil izraelski nahrbtnikar , po\xc5\xbegal pribli\xc5\xbeno 176 km\xc2\xb2 rezervata, ki je uni\xc4\x8dil pribli\xc5\xbeno 36 km\xc2\xb2 naravnega gozda in vplival na ve\xc4\x8dino obmo\xc4\x8dij okoli jezera Peho\xc3\xa9 in zahodnih obmo\xc4\x8dij okoli jezera Sarmiento, a se je odmikal od osrednjega dela parka Kordiljere del Paine. Izraelska vlada je poslala strokovnjake za pogozdovanje na obmo\xc4\x8dje in se zavezala, da bo dala drevesa za ponovno nasaditev prizadetih obmo\xc4\x8dij. _NEWLINE_Kljub temu nedavne \xc5\xa1tudije paleo-okolja v parku ka\xc5\xbeejo, da so bili po\xc5\xbeari pogost pojav vsaj v zadnjih 12.800 letih.\n_START_SECTION_\nGeografija\n_START_PARAGRAPH_\nV pokrajini parka prevladuje masiv Paine, ki predstavlja vzhodni dvig Andov in je na vzhodni strani ledenika Grey, ki se dramati\xc4\x8dno dviguje nad patagonsko stepo. Majhne doline lo\xc4\x8dujejo spektakularne granitne konice in gorski masivi. To so: Valle del Franc\xc3\xa9s (Francoska dolina), Valle Bader, Valle Ascencio in Valle del Silencio (Dolina ti\xc5\xa1ine)._NEWLINE_Za\xc4\x8detek Francoske doline je krnica, ki jo sestavljajo visoke stene. Kolosalne stene Cerro Cota 2000 in Cerro Catedral lo\xc4\x8dijo zahodno regijo doline. Cerro Cota 2000 je poimenovana tako zaradi njene vi\xc5\xa1ine, najvi\xc5\xa1ja izo\xc4\x8drta je okoli 2000 m. Cerro Catedral se imenuje tako, ker njen vzhodni obraz spominja na fasado stolnice. Na severu stoji granitni greben, imenovan Aleta de Tibur\xc3\xb3n (v prevodu 'plavut morskega psa'). Na vzhodu, od severa proti jugu, le\xc5\xbeijo vrhovi Fortaleza (trdnjava), La Espada (me\xc4\x8d), La Hoja (no\xc5\xbe), La M\xc3\xa1scara (ma\xc5\xa1kara), Cuerno Norte (severni rogelj) in Cuerno Principal (glavni rogelj)._NEWLINE_V Dolini ti\xc5\xa1ine so ogromne granitne stene Cerro Fortaleza in Cerro Escudo (\xc5\xa1\xc4\x8dit)), ki se spogledujeta z zahodnimi obrazi Torres del Paine. Dolina Ascencio je obi\xc4\x8dajna pot do razgledne to\xc4\x8dke za Torres del Paine, ki je na obali mle\xc4\x8dno zelenega krni\xc5\xa1kega jezera. Najvi\xc5\xa1ja gora skupine je Paine Grande, katere vi\xc5\xa1ina je bila leta 2011 izmerjena z uporabo GPS-ja in zna\xc5\xa1a  2884 m._NEWLINE_Ju\xc5\xbenopatagonsko ledeno polje pokriva velik del parka. Ledeniki so Dickson, Gray in Tyndall._NEWLINE_Med jezeri so jezero Dickson, Nordenskj\xc3\xb6ld, Peho\xc3\xa9, Grey, Sarmiento in jezero Del Toro. Le del slednjega je znotraj meja parka. Vsi so \xc5\xbeivo obarvani, ve\xc4\x8dinoma zaradi kamninske moke, ki jo vsebuje njihova voda. Glavna reka, ki te\xc4\x8de skozi park je reka Paine. Ve\xc4\x8dina rek in jezer parka odteka v zaliv \xc3\x9altima Esperanza preko reke Serrano.\n_START_SECTION_\nPodnebje\n_START_PARAGRAPH_\nPo  K\xc3\xb6ppnovi podnebni klasifikaciji park le\xc5\xbei v zmernem podnebju hladnega de\xc5\xbeja brez suhe sezone. Meteorolo\xc5\xa1ki pogoji parka so spremenljivi zaradi kompleksne orografije._NEWLINE_Za obmo\xc4\x8dje so zna\xc4\x8dilna hladna poletja s temperaturami ni\xc5\xbejimi od 16 \xc2\xb0 C v najtoplej\xc5\xa1em mesecu (januar). Zima je relativno hladna, s povpre\xc4\x8dno temperaturo v juliju 5 \xc2\xb0 C in povpre\xc4\x8dno ni\xc5\xbejo -3 \xc2\xb0 C. _NEWLINE_Najbolj de\xc5\xbeevna meseca sta marec in april, z mese\xc4\x8dnimi povpre\xc4\x8dnimi padavinami 80 mm. To predstavlja dvojno koli\xc4\x8dino glede na julij do oktobra (zima), to so najbolj suhi meseci. Izvedena je bila \xc5\xa1tudija natan\xc4\x8dnih kemijskih sestavin padavin v parku.\n_START_SECTION_\nHidrologija\n_START_PARAGRAPH_\nPark ima veliko drena\xc5\xbeno mre\xc5\xbeo, ki jo sestavljajo \xc5\xa1tevilne reke, potoki, jezera, ribniki in kaskade, ki prihajajo iz ledeni\xc5\xa1kega polja Ju\xc5\xbene Patagonije in te\xc4\x8dejo proti severovzhodu do zaliva \xc3\x9altima Esperanza, ki obliva obale mesta Puerto Natales. Tokovi vode izhajajo iz vzdol\xc5\xbenega profila in so zelo turbulentni z ostrimi spremembami v toku, ki ustvarjajo slapove in brzice._NEWLINE_Ju\xc5\xbenopatagonsko ledeno polje zavzema celotno zahodno stran parka. Polje hranijo \xc5\xa1tirje glavni ledeniki (od severa do juga): Dickson, Gray, Zapata in Tyndall. Ta zadnji ledenik se hitro umika. Najve\xc4\x8dji je ledenik Grey. Razdeljen je na dva kraka, zaradi pojava polotoka ledu, ki se obi\xc4\x8dajno imenuje Otok ali Nunatak, ki postaja o\xc4\x8ditno vsako leto malo ve\xc4\x8dji. Vzhodni krak meri okoli 1,2 km, medtem ko ima zahodni \xc5\xa1irino okoli 3,6 km. Dol\xc5\xbeina ledenika na poti proti notranjosti parka je 15 km._NEWLINE_\xc5\xa0tudije ledenikov v parku so znanstvenikom dale jasnej\xc5\xa1o sliko o epohi zemlje ali kaj se je zgodilo po zadnji ledeni dobi. _NEWLINE_V juniju 2014 so znanstveniki odkrili fosile z vsaj 46 starodavnimi primeri skoraj popolnih okostij delfinom podobnih bitij, imenovanih ihtiozavri, ki so \xc5\xbeiveli pred 245 do 90 milijoni let. Najdba se je pojavila po taljenju ledenikov, ki so razkrili nove stene pod njim.\n_START_SECTION_\nGeologija\n_START_PARAGRAPH_\nVelik del obmo\xc4\x8dja masiva Paine sestavljajo kredne sedimentne kamnine, ki so bile kot lakolit intruzirane v miocenu.  Orogeni in erozijski procesi so oblikovali dana\xc5\xa1njo topografijo, erozija ledu pa je v glavnem odgovorna za oblikovanje masiva zadnjih deset tiso\xc4\x8d let. Dober primer slednjega je Cuernos del Paine, katerega osrednji pasovi izpostavljenega granita mo\xc4\x8dno nasprotujejo temnemu izgledu vrhov, ki so ostanki mo\xc4\x8dno erodiranega sedimentnega stratuma.  V primeru Las Torresa, ki je bil neko\xc4\x8d oblo\xc5\xbeen s sedimentnimi kamninami, je bil popolnoma erodiran, ostal je le bolj odporen granit._NEWLINE_V zadnjem ledeni\xc5\xa1kem obdobju je obseg ledenika na obmo\xc4\x8dju dosegel vrh pred pribli\xc5\xbeno pred okoli 48.000 leti, veliko prej kot pri bolj severnih lokacijah Chilo\xc3\xa9 in Llanquihue.\n_START_SECTION_\nRastlinstvo\n_START_PARAGRAPH_\nZadnja \xc5\xa1tudija pomembnega obsega, ki je bila izvedena glede flore parka, je realiziral Pisano leta 1974. V tej \xc5\xa1tudiji so bile preu\xc4\x8dene \xc5\xa1tiri biotskee cone, ki so sestavljale obmo\xc4\x8dje parka in dolo\xc4\x8dajo njihove vegetacijske tipe._NEWLINE_Narodni park Torres del Paine ima lepo vegetacijo, vklju\xc4\x8dno z zimzelenim Embothrium coccineum, \xc4\x8dilskim ognjenim grmom z mo\xc4\x8dno rde\xc4\x8dimi cevastimi cvetovi, zdru\xc5\xbeenimi v \xc4\x8de\xc5\xa1uljo in Calceolaria uniflora, presenetljive oblike in barv._NEWLINE_Park ima 7 dokumentiranih vrst kukavi\xc4\x8devk (Orchidaceae), vklju\xc4\x8dno s Chloraea magellanica. _NEWLINE_V parku je bilo zabele\xc5\xbeenih 85 tujerodnih rastlinskih vrst, od katerih jih je 75 evropskega porekla, 31 pa se smatrajo za invazivne. _NEWLINE_V parku so \xc5\xa1tiri vegetacijske cone: patagonska stepa, predandsko grmi\xc4\x8devje, magellanovi subpolarni gozdovi in andska pu\xc5\xa1\xc4\x8dava. V vegetaciji patagonske stepe prevladujejo vrste Fescue (bilnice, predvsem Festuca gracillima), ki so odporne na ostre vetrove in vremenske razmere, zna\xc4\x8dilne za patagonsko regijo. Nekatere prevladujo\xc4\x8de rastlinske vrste predandskega grmi\xc4\x8devja so Mulinum spinosum (blazinasta rastlina) in Escallonia rubra, ki sta pogosto povezani z drugimi vrstami, vklju\xc4\x8dno z Anathrophyllun desideratum in Berberis buxifolia. Magellanovi subpolarni gozdovi so dom \xc5\xa1tevilnim vrstam dreves, kot sta listopadna Nothofagus pumilio in Nothofagus antarctica. Nad drevesno mejo v Andski pu\xc5\xa1\xc4\x8davi uspevajo Escallonia rubra, Empetrum rubrum in Senecio skottsbergii._NEWLINE_V letu 1992 je bila objavljena \xc5\xa1tudija o bukovih drevesih in vzorcih regeneracije gozdov.\n_START_SECTION_\n\xc5\xbdivalstvo\n_START_PARAGRAPH_\nGvanako je med najpogostej\xc5\xa1imi sesalci v parku. Drugi sesalci so lisice in pume.  Dom je tudi ogro\xc5\xbeenemu \xc4\x8dilskemu vili\xc4\x8dastemu jelenu (hippocamelus bisulcus). Raziskan je bil pumin lov na gvanake v parku._NEWLINE_V parku so gnezditvene populacije 15 pti\xc4\x8djih vrst, \xc5\xa1e dve pa se morda reproducirajo. Med njimi so andski kondor, kanja vrste Geranoaetus melanoleucus, sokol Buteo ventralis, lunj Circus cinereus, karakara Milvago chimango, magelanska rogata sova Bubo magellanicus, ju\xc5\xbena pritlikava sova Glaucidium nana.  Druge ptice, ki se pojavljajo v parku, so \xc4\x8dilski plamenec (Phoenicopterus chilensis), Darwinov nandu (Rhea pennata), labod Coscoroba coscoroba, \xc4\x8drnovrati labod Cygnus melancoryphus, magellanova \xc5\xbeolna Campephilus magellanicus, magellanova gos Chloephaga picta in ibis Theristicus melanopis.\n_START_SECTION_\nTurizem\n_START_PARAGRAPH_\nNarodni park ima ve\xc4\x8d kot 252.000 obiskovalcev na leto. Je priljubljen med pohodniki v \xc4\x8cilu. Obstajajo jasno ozna\xc4\x8dene poti in \xc5\xa1tevilne ko\xc4\x8de, ki nudijo zavetje in osnovne storitve. Pohodniki se lahko odlo\xc4\x8dijo za enodnevni izlet za ogled stolpov, v pribli\xc5\xbeno petih dneh se sprehodijo po priljubljeni poti \xc2\xbbW\xc2\xab\xc2\xa0ali pa v 8 do 9 dneh prehodijo celoten krog. Na nekaterih lokacijah so tudi kampi. Kuhanje s kamp gorilnikom ni dovoljeno, razen na lokacijah, kjer so restavracije. Kampiranje je dovoljeno le v dolo\xc4\x8denih kampih, kurjenje ognja pa je prepovedano v celotnem parku. Fantastico Sur (privatno) in Vertice Patagonia (koncesionar) sta v parku razli\xc4\x8dna ponudnika ko\xc4\x8d in kampov. Od oktobra 2016 je obvezna rezervacija kampov ali restavracij pred vstopom v park. Za manj avanturisti\xc4\x8dne obiskovalce obstaja v okolici parka ve\xc4\x8d hotelov._NEWLINE_Pohodniki v narodnem parku ne smejo hoditi izven poti. U\xc4\x8dinek obiskovalcev na park je bil znanstveno izmerjen ._NEWLINE_Do nekaterih delov parka je za dostop potreben poobla\xc5\xa1\xc4\x8den vodnik. Formalnosti je treba opraviti pred vstopom v park._NEWLINE_Ugledne dru\xc5\xbebe, kot je FlashpackerConnect, ponujajo vodene pohodne ture in lahko organizirajo vso logistiko._NEWLINE_Obisk parkov je priporo\xc4\x8dljiv med septembrom in aprilom, med ju\xc5\xbeno pomladjo, poletjem in zgodnjo jesenjo. Poleti je dnevna svetloba zelo dolga zaradi skrajne ju\xc5\xbene \xc5\xa1irine. Zunaj tega \xc4\x8dasovnega obdobja postane vreme skrajno. Med ju\xc5\xbeno zimo se dnevna svetloba zmanj\xc5\xa1a le nekaj ur na dan._NEWLINE_Park so pri National Geographicu izbrali kot peti najlep\xc5\xa1i kraj na svetu  in TripAdvisor kot osmo \xc4\x8dudo sveta."